钦定古今图书集成/历象汇编/庶征典/第160卷 > 《管窥辑要》 > 宋
## 钦定古今图书集成/历象汇编/庶征典/第160卷 > 《管窥辑要》 > 宋

### 真宗咸平四年钟自鸣

按《宋史真宗本纪》。不载。　按《五行志》。“咸平四年十二
月。亳州太清宫钟自鸣。”

### 天禧元年获玉印

按《宋史真宗本纪》不载。　按《玉海》，“天禧元年七月辛
丑，澶州卒王贵获玉印一。”

### 乾兴元年仁宗即位获铜釜铜盂铁瓮甲叶

按《宋史仁宗本纪》。不载　按《五行志》：“乾兴元年四月
甲戌，修奉山陵总管言，皇堂隧道穿得铜锅，有两耳。
又于寝宫三门下穿得铜盂一、铁瓮一、铁甲叶三。”

### 仁宗明道元年获古钟

按《宋史仁宗本纪》。不载。　按《五行志》：“明道元年五月
壬午，汉州江岸获古钟一。”

### 皇祐四年获小钟

按《宋史仁宗本纪》不载。　按《五行志》：“皇祐四年，乾宁
军渔人得小钟二于河滨。”

皇祐五年，获古钟。

按《宋史仁宗本纪》。不载。　按《五行志》。“五年二月己亥，
乾宁军又进古钟一。”

### 至和二年获古钟

按《宋史仁宗本纪》不载。　按《五行志》。“至和二年四月
甲午，浏阳县得古钟一。”

### 英宗治平元年获宝玉

按《宋史英宗本纪》。不载　按《玉海》，治平元年闰五月
二日。耀州获受命宝玉。检藏龙图阁。

### 神宗元丰元年连获铜鼓

按《宋史神宗本纪》不载。　按《五行志》，“熙宁元年至元
丰元年，横州共获古铜鼓一十七。”

元丰三年，获铜钟、磬。

按《宋史神宗本纪》不载。　按《五行志》：“三年八月，岳州
永庆寺获铜钟一，铜磬二。”

元丰七年，获古铜钟鼓。

按《宋史神宗本纪》不载。　按《五行志》：“七年三月，筠州
获古铜钟一。十一月，宾州获古铜鼓一。”

元丰八年，获铜器。

按《宋史神宗本纪》不载。　按《五行志》：“八年昌元县通
盐井，得铜锅九，铜盆一，铜盘一。”

### 哲宗元符元年获玉印

按《宋史哲宗本纪》：“元符元年春正月丙寅，咸阳民段
义得玉印一纽。”

按《玉海》，“元符元年五月戊申朔，受玉玺。”

### 徽宗崇宁四年铸九鼎成北方之鼎漏

按《宋史徽宗本纪》，不载。　按《五行志》：崇宁四年三月
铸九鼎，用金甚厚，取九州水土内鼎中，既奉安于九
成宫，车驾临幸遍礼焉。至北方之宝鼎忽漏，水溢于
外，刘炳谬曰：“正北在燕山，今宝鼎但取水土于雄州
境，宜不可用。”其后竟以北方致乱。

崇宁五年，获古鼎。

按《宋史徽宗本纪》。不载。　按《五行志》。“崇宁五年十月，
荆南获古铜鼎。”

### 政和三年获玉圭

按《宋史徽宗本纪》：政和三年春正月“甲子，诏以天赐
元圭，遣官册告永裕、永泰陵。”

### 重和元年获周鼎

按《宋史徽宗本纪》不载。　按《五行志》。“重和元年十二
月，孝感县楚令尹子文庙获周鼎六。”

### 宣和五年四月获甗鼎三

按《宋史徽宗本纪》不载　按《五行志》云云。

### 高宗建炎元年南京留守获铜印

按《宋史高宗本纪》，不载　按《五行志》，建炎元年，南京
留守朱胜非夜防城，见南门外火光烛地，掘之得铜
印，有文曰“朱胜私印。”火铄金，金所畏也。后拜相，有明
受之变，卒坐贬。

### 绍兴三年有钟自浮于水

按《宋史高宗本纪》，不载。　按《五行志》：“绍兴三年，吉州修城，役夫得髑髅弃水中，俄浮一钟，有铭五十六字，
大略云：‘唐兴元年，吾子没瘗庐陵西垒。后当火德五
九之际，世衰道败，浙梁相继丧乱。章贡康昌之日，吾
亦复出是邦。东平鸠工，复使吾子同河伯听命。水官
郡守，命录其辞，录毕而钟自碎’。”

绍兴十一年，兵刃生火光。

按《宋史高宗本纪》不载。　按《五行志》，“十一年三月庚
申，长安兵刃皆生火光。”

绍兴二十六年，获铜马。

按《宋史高宗本纪》不载　按《五行志》，二十六年，“郫县
地出铜马，高三尺，制作精好，风雨夜嘶。”

绍兴　年，获金瓮。

按《宋史高宗本纪》。不载　按《五行志》。绍兴中。耕者得
金瓮重二十四钧。于秦桧别业。

### 孝宗淳熙九年镜自飞舞

按《宋史孝宗本纪》。不载。　按《五行志》。淳熙九年春。德
兴县民家镜自飞舞。与日光相射。

淳熙十四年，阉宦作《小弓矢》。

按《宋史孝宗本纪》不载。　按《文献通考》。淳熙十四年
正月，阉宦竞以小弓矢射于殿庑为戏。弓长尺馀。箭
才数寸。近射妖也。

### 宁宗庆元二年获古镜

按《宋史宁宗本纪》，不载　按《五行志》：“庆元二年正月，
泰宁县耕夫得镜，厚三寸，径尺有二寸，照见水底，与
日争辉。病热者对之，心骨生寒，后为雷震而碎。
庆元五年，军器多造戏具。”

按《宋史宁宗本纪》，不载。　按《文献通考》，庆元五年，诸
军器械所造筒子弩、柳木牌以为戏，木弩加以竹筒，
蔽以方布，剔以角篦。时朝廷遣使阅习器械射妖之
戒，若曰除戎器，皆儿献也。后开禧卒有兵弗戢之祸。